b'\n_START_ARTICLE_\nDave Matthews Band\n_START_PARAGRAPH_\nDave Matthews Band er en amerikansk rockegruppe fra Charlotteville i Virginia. Bandet ble stiftet i 1991 av Dave Matthews, Stefan Lessard, Boyd Tinsley, Carter Beauford, Peter Griesar og Leroi Moore. Sistnevnte d\xc3\xb8de i august 2008. Hans plass ble besatt av tidligere Grammy-vinner Jeff Coffin. Griesar forlot bandet i 1993.\n_START_SECTION_\nHistorie\n_START_PARAGRAPH_\nMatthews ble oppdratt i kvekersamfunnet og begynte i 1986 p\xc3\xa5 University of Virginia. I omr\xc3\xa5det rundt Charlotteville traff han andre musikkinteresserte og startet et jazzband, men uten bassist. Her kom Lessard inn. Deres f\xc3\xb8rste opptreden var i et privat selskap i 1991.\n_START_SECTION_\n1997 - 1999\n_START_PARAGRAPH_\nI 1997 begynte de \xc3\xa5 turnere over hele Amerika og ga s\xc3\xa5 ut albumet Live at Red Rocks 8.15.95. Albumet fikk en del oppmerksomhet og inneholdt slagere fra de f\xc3\xb8rste tre albumene. 1998 ga de ut sitt 5. album; Before These Crowded Streets RCA. Der samarbeidet de blant annet med Alanis Morrisette og produsent Steve Lillywhite.\n_START_SECTION_\n2000 - 2003\n_START_PARAGRAPH_\nI 2000 bygde bandet sitt eget studio i Charlotteville og begynte p\xc3\xa5 neste album. Albumet er preget av konflikter mellom bandmedlemmene og d\xc3\xb8dsfall i Lillywhites familie. Det endte med at ingenting kom ut av studioarbeidet og Lillywhite fikk sparken. I oktober samme \xc3\xa5r dro bandet til Los Angeles og jobbet sammen med Glen Ballard. Etterhvert kom albumet Everyday ut med l\xc3\xa5ter som "The Space Between", "I Did It" og "Everyday"._NEWLINE_Men det som bandet hadde laget sammen med Lillywhite lekket ut p\xc3\xa5 Internett og disse ble bedre kjent som The Lillywhite Sessions. Fansen likte dette materialet bedre enn Everyday og Dave Matthews Band gikk tilbake til studioet, denne gangen for \xc3\xa5 produsere Busted Stuff, som kom i 2002. 24. september 2003 spilte Dave Matthews Band p\xc3\xa5 en gratis-konsert i Central Park for grunnskoler i New York.\n_START_SECTION_\n2004 og videre\n_START_PARAGRAPH_\nI 2004 kom DVD- og CD-magasinet Dave Matthews Band: The Gorge, som inneholdt 6 CD-plater fra tre konsertkvelder i byen George i Washington. Samme \xc3\xa5r begynte bandet \xc3\xa5 selge Live Trax Vol. 1 fra sin offisielle nettside. P\xc3\xa5 denne spilte blant andre Tim Reynolds, B\xc3\xa9la Fleck og Jeff Coffin. Senere kom ogs\xc3\xa5 Live Trax Vol. 2, gjest der var Carlos Santana._NEWLINE_H\xc3\xb8sten 2004 dro de tilbake til Charlotteville sammen med produsent Mark Batson. De lagte albumet Stand Up, med hit-er som "American Baby" og "Dreamgirl"._NEWLINE_I mars 2006 gikk gruppen tilbake til studio og jobbet f\xc3\xb8r de dro p\xc3\xa5 turne i USA. Senere samme \xc3\xa5r hadde de en gjesteopptreden p\xc3\xa5 hiphop-l\xc3\xa5ta \xc2\xabWork It Out\xc2\xbb av Jurassic 5.'